बड’लेन्ड जनजाती सुराक्सा मन्चनि आफादगिरि दावराव देख्रेब नार्जारि बिथांआ बुङोदि, मोन 6 गुबुन गुबुन गोजौ थाखोनि गोबां सुबुं सानखो थानाय सुबुंफोरनो ST गनायथि होयोब्ला थाखानाय ट्रायबेल सुबुंफोरनि मोन्थायखौ फोजोबस्रांगोन, जेरै सोलोंथाय बिथिंआव, साख्रि बाख्रिनि बिथिंआव आरो बायदि बायदि। रां खान्थि, राजखान्थि, समाजखान्थि, सोलोंथाय आरो फारफ्रोमबो बिथिंआव जौगाकानाय मोन 6 एबा मोन 41 हारिसाफोरनो ट्रायबेल बिमुंनि गनायथि होयोब्ला थाखानाय ट्रायबेल सुबुंफोरनि मोन्थायफोरा फारसेनिफ्राय गोमालांजोबगोन होन्ना बिथांआ बुंबावो।